Colin Farrell

Colin James Farrell (Dublin, 31. maj 1976.) irski glumac, poznat po svojim filmskim ulogama u visokobudžetnim hollywoodskim filmovima, ali i po svome burnom, privatnom životu.

Biografija
Farrell je s porodicom živio u Castleknocku, pristojnom predgrađu Dublina. Otac Eamon bio je nogometaš u Shamrock Roversima 1960-ih, kada je klub bio na vrhuncu. Colin je najmlađe od četvero djece.

Želio je postati nogometaš poput oca, ali su ga roditelji poslali u skupu i strogu privatnu srednju školu (Castleknock College), u kojoj se više cijenio ragbi.
Međutim naporni treninzi nisu oduševljavali Colina, već se okrenuo zadovoljavanju svojih hedonističkih potreba. Tako je i zaradio nadimak "zločestog momka", prepuštajući se lakim drogama, duhanu, zabavama, djevojkama. Hapšen je zbog prebrze vožnje, krađe i tukao se s kim je stigao. Kako bi ga smirili, roditelji su ga prebacili u internat, ali tamo se potukao s direktorom. Nakon izbacivanja iz škole odlazi godinu dana živjeti u Sydney (Australija).
Radio je različite poslove i imao prvo glumačko iskustvo u uličnom teatru u ulozi irskog pobunjenika Neda Kellyja.

Vratio se u Dublin, svaštario, pa se priključio grupi koja se bavila kaubojskim plesom, da bi s osamnaest godina i uživanja velikih količina droge i alkohola završio na liječenju od depresije. Liječenje njegove autodestrukcije je trajalo šest mjeseci i tada mu je pomogao brat Eamon (vodi umjetničku školu u Dublinu), posudivši mu novac i natjeravši ga da upiše satove glume na Gaiety School of Drama. Kako nikada nije podnosio autoritete i ovaj puta je prekinuo školovanje, zarađivao kao fotomodel i dobio prvu ulogu u filmu "A Little World Of Our Own". Na njegovu sreću primijetio ga je glumac Kevin Spacey i spomenuo producentima filma "Ordinary Decent Criminal". Uloga sa Spaceyem donijela mu je dodatni proboj i dolazak na američko područje. U međuvremenu je u Irskoj igrao u niskobudžetnom filmu Joela Schumachera "Tigerland" i njome zaradio pohvale američkih filmskih kritičara.

Živio je nevjerovatno brzo, potajno se vjenčavši s glumicom Ameliom Warner, da bi se nakon par mjeseci razveli.
Onda je uslijedila odlična uloga u filmu "Hartov rat" s Bruceom Willisom u glavnoj ulozi. Nakon toga je nizao uloge u filmskim hitovima poput ZF "Minority Reporta" (2002. g.) s Tomom Cruiseom. I dalje je ostao dosljedan sebi i svojoj otvorenosti pričajući o seksu, drogama, piću. Žestoke reakcije izazvao je njegov intervju za magazin Playboy 2002. godine u kojem je pripadnike IRA-e nazvao "smećem i teroristima.

U 2003. godini snimio je čak šest filmskih uloga.

Sa svojim idolom iz djetinjstva Al Pacinom glumio je u filmu "The Recruit", a glumcu Ben Afflecku oteo ulogu u ekranizaciji stripa Daredevil. U samo dvanaest dana snimio je film "Phone Boot" , zatim u biografskoj drami "Victoria Guerin" i jednu od glavnih uloga u filmu "S.W.A.T.".

Marljivo je nastavio snimati i u 2004.g. najprije film "A Home At The End Of The World", a ulogom u filmu "Alexander" dokazao je da se ne boji kontroverze, ali gledatelji i kritičari taj film nisu osobito dobro prihvatili, ali to Farella nije pokolebalo, pa je snimio dramu "Ask The Dust" sa Salmom Hayek, epsku sagu "The New World" (oko koje se također digla prilična prašina zbog dobi partnerice u filmu).

Nakon snimanja filmskog nastavka popularne policijske serije "Miami Vice" (koji kreće u distribuciju 2006. g.) s Jammieom Foxxom, odlazi na liječenje ovisnosti o lijekovima protiv bolova.

Uz pomoć višeg suda u Los Angelesu uspio je prekinuti distribuciju kućnih seksi video snimki preko interneta, koje je 2003. g. snimio s Playboyevom djevojkom Nicole Narain.

Iz jedne od propalih veza ima sina, u januaru 2006. se vratio s liječenja i očekuje ga bogati raspored snimanja za film o Bobu Dylanu, pa triler "Borgia" i dramu "Pride and Glory" s Nickom Nolteom.

 Filmografija 

 Filmovi 
 "Triage" 2009. - uloga: Mark Walsh
 "Poroci Miamija" (Miami Vice - 2006.) - uloga: Det. James 'Sonny' Crockett
 "Novi svijet" (The New World - 2005.) - uloga: John Smith
 Ask the Dust 2005. g. - uloga: Arturo Bandini
 "Alexander" 2004. g. - uloga: Aleksandar Veliki
 A Home at the End of the World 2003. g. - uloga: Bobby Morrow
 Intermission 2003. g. - uloga: Lehiff
 S.W.A.T. 2003. g. - uloga: Jim Street (sa Samuelom L. Jacksonom)
 "Priča o Veronici Guerin" 2003. g. - uloga: Spanky McSpank
 "Daredevil" 2003. g. - uloga: Bullseye (s Benom Affleckom i Jennifer Garner)
 "Novak" (The Recruit - 2003.) - uloga: James Clayton (s Alom Pacinom)
 "Telefonska govornica" (Phone Booth - 2002.) - uloga: Stu Shepard (s Kieferom Sutherlandom)
 "Specijalni izvještaj" (Minority Report - 2002.) - uloga: dektetiv Danny Witwer (s Tomom Cruiseom)
 "Hartov rat" (Hart's War - 2002.) - uloga: Lt. Thomas W. Hart
 "Američki odmetnici" (American Outlaws - 2001.) - uloga: Jesse James
 "Zemlja tigrova" (Tigerland - 2000.) - uloga: Pvt. Roland Bozz
 "Jako pristojni gangsteri" (Ordinary Decent Criminal - 2000.) - uloga: Alec 
 "Ratna zona" (The War Zone - 1999.) - uloga: Nick 
 Drinking Crude 1997. g. - uloga: Click
 "Finbarov nestanak" (The Disappearance of Finbar - 1996.) - statist

 TV 

 David Copperfield 1999. g. T.V. - uloga: Milkman (epizoda 3)
 Love in the 21st Century 1999. g. TV serija - uloga: Mattie
 Falling for a Dancer 1998. g. TV mini serija - uloga: Daniel McCarthy
 Ballykissangel 1996. g. TV serija - uloga: Danny Byrne (1998. - 1999. g.)

Vanjski linkovi

 Službeni sajt


Kategorija:Rođeni 1976.
Kategorija:Živi ljudi
Kategorija:Biografije, Dublin
Kategorija:Irski glumci